Sauran Duniya Wani Bom Ya Tashi A Wajen Ofishin ‘Yan Sandan Turkiyya Yuni 08, 2016
Mutane kamar talatin sun jikkata kuma an tura motocin jinya da dama wurin da abin ya faru
WASHINGTON, DC — An kashe wani dan sanda guda da wasu fararen hula guda biyu a lokacin da wani bom ya tashi a mota a wajen ofishin ‘yan sandan Turkiyya, kusa da iyakar ta da Siriyya, a cewar Firayin Ministan Turkiyyar, Binali Yildirim yau Laraba.
Mutane kamar talatin sun jikkata kuma an tura motocin jinya da dama wurin da abin ya faru a garin Midyat, a kudu maso gabashin kasar inda kurdawa suka fiyawa.
Firayin ministan ya zargi ‘yan bindigar kurdawa da kai harin. ‘Yan kungiyar kurdawa da ake kira PKK a takaice, sun sha auna jami’an ‘yan sanda da sojan Turkiyya tun daga watan Yulin bara a kokarin da suke yi na samun yankin cin gashin kansu a kudu maso gabashin kasar.
Firayin minista Yildirim yayi wannan jawabin ne bayan da ya ziyarci wadanda suka jikkata a harin da aka kai a Istanbul, inda aka hallaka mutane 11, ciki harda jami’an tsaro su 7, tare da raunata wasu su 36 a lokacin da mutane ke hada-hadar fita zuwa wuraren aiki da safe.
Da Alamu Hillary Clinton Zata Zama Yar Takarar Shugaban Kasa Ta Democrat Najeriya Tana Kashe Kimanin Naira Miliyan Dubu 100 Kan Jinya A Kasashen Waje Shin Me Ake Ciki Game Da Barayin Biro A Najeriya?
An Bankado Ma’aikatan Bogi Har 12,609 A Jihar Adamawa Ziyarar Buhari Zuwa Ingila Najeriya da Kamaru Sun Yi Taro Kan Shata Iyakoki Tsakanin Kasashen Biyu You might like also